सामग्री: भारत सरकार आणि आंदोलक शेतकऱ्यांचे प्रतिनिधींमध्ये आज सहावी बैठक पार पडली. आता पुढची बैठक 4 जानेवारी 2021 रोजी होणार आहे.

MSP आणि तीन नव्या कायद्यांवर चर्चा सुरू आहे. 4 जानेवारी 2021 रोजी यावर पुन्हा चर्चा होईल, असं तोमर यांनी सांगितलं.

"MSP पुढेही चालू राहील, असं सरकार सांगतंय. आम्ही हे लिहून द्यायलाही तयार आहोत. पण शेतकऱ्यांना वाटतंय की, MSP ला कायदेशीर दर्जा द्यावा. त्यामुळे MSP ला कायदेशीर दर्जा आणि इतर मुद्द्यांवर 4 जानेवारीला दुपारी 2 वाजता पुन्हा चर्चा होईल," असं नरेंद्र सिंह तोमर यांनी सांगितलं.

"शेतकऱ्यांकडे सन्मानानं आणि संवेदनशीलतेनं आम्ही पाहतो. चर्चा पुढे जाईल आणि यातून समाधानकारक तोडगा निघेल. चर्चेदरम्यान समिती बनवणे, अधिकाऱ्यांची नेमणूक करणं असे मुद्दे आले. पण त्यावर कुठली सहमती बनली नाहीय," असंही तोमर यांनी बैठकीनंतर माध्यमांशी बोलताना सांगितलं.

आंदोलनात सहभागी झालेल्या महिला आणि लहान मुलांना आंदोलकांनी घरी जाण्यास सांगावं, अशी विनंती नरेंद्र सिंह तोमर यांनी केली.

आजच्या बैठकीत वीज बिल आणि स्टबल बर्निंग या दोन मुद्द्यांवर आज सहमती झाल्याचे तोमर यांनी सांगितले.

शेतकरी नेत्यांनी काय माहिती दिली?

तीन नव्या कृषी कायदे रद्द करण्याबाबत अद्याप कोणताच निर्णय झाला नाहीय. MSP बाबतही आमची सहमती बनली नाही, असं क्रांतिकारी किसान यूनियनचे अध्यक्ष दर्शन पाल यांनी सांगितलं.

स्टबल बर्निंगच्या दंडातून शेतकऱ्यांना सरकारनं वगळलं आहे आणि विजेबाबतचं पॉवर बिल 2020 मागे घेतलं आहे, अशीही माहिती दर्शन पाल यांनी दिली.

तर दिल्लीत शेतकऱ्यांसाठी आंदोलन करणार - अण्णा हजारे

केंद्र सरकारच्या कृषी कायद्यांविरोधात शेतकरी आंदोलन सुरू असताना आता ज्येष्ठ समाजसेवक अण्णा हजारे यांनीही शेतकऱ्यांच्या विविध मागण्यांसाठी आंदोलन पुकारले आहे. अण्णा हजारे जानेवारी महिन्यात दिल्लीत आपल्या आंदोलनाची सुरुवात करणार आहेत.   

दिल्लीतील जंतर मंतर मैदानात आंदोलन करण्यासाठी अण्णा हजारे यांनी परवानगी मागितली असून जानेवारी महिन्याच्या शेवटच्या आठवड्यात ते आंदोलन करणार आहेत.

यासंदर्भात अण्णांनी एक पत्र लिहिले आहे. शेतकऱ्यांच्या पीकाला योग्य भाव का मिळत नाही? असा प्रश्न त्यांनी आपल्या पत्राद्वारे उपस्थित केला आहे. स्वामीनाथन आयोगाच्या अहवालानुसार शेतकऱ्यांना खर्चावर आधारित 50 ट्क्के अधिक दर मिळाला पाहिजे. तेव्हाच शेतकऱ्यांचे प्रश्न सुटतील...\nमागील सामग्री खालीलप्रमाणे सारांशित केली जाऊ शकते:
आजची (30 डिसेंबर) चर्चा चांगल्या वातावरणात झाली आणि सकारात्मक टप्प्यावर पोहोचली. चारपैकी दोन मुद्द्यांवर सहमती झाली, अशी माहिती केंद्रीय कृषिमंत्री नरेंद्र सिंह तोमर यांनी दिली.